xml version="1.0" encoding="UTF-8"?


Eiropas Savienības C 475/2022


| | | |
| --- | --- | --- |
| | | ISSN 1977-0952 |
| Eiropas Savienības Oficiālais Vēstnesis | | C 475 |
| European flag | | |
| Izdevums latviešu valodā | Informācija un paziņojumi | 65. gadagājums 2022. gada 14. decembris |

---

| | | |
| --- | --- | --- |
| Saturs | | Lappuse |
| | IV   Paziņojumi | |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI | |
| | Eiropas Parlaments | |
| 2022/C 475/01 | [LXVIII COSAC PLENĀRSĒDE – Prāgā, 2022. gada 13.–15. novembrī – LXVIII COSAC apsvērumi](http://publications.europa.eu/resource/uriserv/OJ.C_.2022.475.01.0001.01.LAV.xhtml) | [1](#C_2022475LV.01000101.doc) |

---

| | |
| --- | --- |
| LV | |

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Parlaments

| | | | |
| --- | --- | --- | --- |
| 14.12.2022 | LV | Eiropas Savienības Oficiālais Vēstnesis | C 475/1 |

---

LXVIII COSAC PLENĀRSĒDE

Prāgā, 2022. gada 13.–15. novembrī

LXVIII COSAC apsvērumi

(2022/C 475/01)

Par Ukrainu

| | | |
| --- | --- | --- |
| | (1) | COSAC visstingrākajā veidā nosoda neprovocēto Krievijas nelikumīgo un nepamatoto iebrukumu Ukrainā, kas ir suverēna un demokrātiska valsts. Tā arī nosoda Baltkrievijas iesaistīšanos Krievijas militārajā agresijā. |

| | | |
| --- | --- | --- |
| | (2) | COSAC nosoda Krievijas īstenoto nelikumīgo un fiktīvo referendumu rīkošanu reģionos, kas atrodas starptautiski atzītās Ukrainas robežās, un mēģinājumu nelikumīgi anektēt Ukrainas Doņeckas, Hersonas, Luhanskas un Zaporožjes reģionus. Krievijas vienpusējie lēmumi apzināti pārkāpj ANO Statūtus un neievēro uz noteikumiem balstītu starptautisko kārtību. Krievijai nav likumīga pamata jebkādai darbībai Ukrainas teritorijā. |

| | | |
| --- | --- | --- |
| | (3) | COSAC pauž sašutumu un stingri nosoda Krievijas raķešu un kamikadze dronu uzbrukumus Ukrainai, kas vērsti pret civilo un enerģētikas infrastruktūru un izglītības iestādēm, iznīcina mājokļus un nogalina civiliedzīvotājus. COSAC norāda, ka šīs darbības ir noziegumi pret cilvēci, un tādēļ aicina valstu parlamentus atzīt pašreizējo Krievijas režīmu par teroristisku režīmu. |

| | | |
| --- | --- | --- |
| | (4) | COSAC aicina nekavējoties un bez nosacījumiem izbeigt Krievijas nelikumīgās militārās darbības un izvest visus Krievijas spēkus un militāro aprīkojumu no Ukrainas teritorijas un aicina panākt taisnīgu mieru, kura pamatā būtu pilnīga Ukrainas teritoriālās integritātes, suverenitātes un neatkarības ievērošana. |

| | | |
| --- | --- | --- |
| | (5) | COSAC aicina izveidot Īpašo Starptautisko kara noziegumu tribunālu, lai nodrošinātu saukšanu pie atbildības par agresijas noziegumiem, un aicina saukt pie atbildības un sodīt par kara noziegumiem un citiem noziegumiem, kas izdarīti Ukrainā, tostarp īstenojot universālās jurisdikcijas principu. |

| | | |
| --- | --- | --- |
| | (6) | COSAC aicina izveidot efektīvu mehānismu saskaņā ar starptautiskajām tiesībām, lai konfiscētu individuālos un valsts līdzekļus, kas iesaldēti ES sankciju rezultātā, un izmantotu šos līdzekļus kompensācijai par kaitējumu, ko Ukrainai un tās tautai nodarījusi Krievijas agresija. COSAC aicina Krieviju pilnībā atlīdzināt Ukrainai nodarīto materiālo un nemateriālo kaitējumu. |

| | | |
| --- | --- | --- |
| | (7) | COSAC aicina ES līderus vēl vairāk pastiprināt sankcijas pret Krieviju un Baltkrieviju, lai izbeigtu neprovocēto Krievijas agresiju. |

| | | |
| --- | --- | --- |
| | (8) | COSAC aicina ES vadītājus turpināt izrādīt vienotību un spēku un sniegt Ukrainai humāno, politisko, finansiālo un militāro palīdzību (vienlaikus ievērojot dažu dalībvalstu drošības un aizsardzības politikas īpatnības), kā arī tūlītēju, vidēja termiņa un ilgtermiņa palīdzību valsts atjaunošanai un atveseļošanai. COSAC arī aicina Eiropas Komisiju turpināt darbu pie visaptveroša Ukrainas atveseļošanas pasākumu kopuma. |

| | | |
| --- | --- | --- |
| | (9) | COSAC aicina ES dalībvalstu parlamentus turpināt sniegt pēc iespējas labāko palīdzību Ukrainas Augstākajai Radai tās centienos izpildīt prasības dalībai ES. |

| | | |
| --- | --- | --- |
| | (10) | COSAC atbalsta Eiropas Parlamenta aicinājumus izmantot esošās Eiropas iestādes, lai uzlabotu koordinācijas mehānismus modernu ieroču sistēmu piegādei, kā arī Ukrainas karavīru apmācībai ES dalībvalstīs, vienlaikus ievērojot dažu dalībvalstu drošības un aizsardzības politikas īpatnības. To darot, mēs uzsveram savu nostāju, ka Krievija apdraud mūsu kopīgo Eiropas drošību. Tāpēc mūsu kopīgā atbildība ir cīnīties pret šo apdraudējumu. |

Par Rietumbalkāniem un Austrumu partnerību

| | | |
| --- | --- | --- |
| | (11) | COSAC pauž pilnīgu un nepārprotamu apņemšanos atbalstīt Rietumbalkānu ES integrācijas procesu un aicina pastiprināt uz nopelniem balstītu pievienošanās procesu, kura pamatā ir tiesiskums, saskaņotība ar acquis un labas kaimiņattiecības. COSAC atzinīgi vērtē to, ka Eiropas Komisija ir ieteikusi Bosnijai un Hercegovinai piešķirt kandidātvalsts statusu. |

| | | |
| --- | --- | --- |
| | (12) | COSAC atzinīgi vērtē Eiropadomes lēmumu piešķirt kandidātvalsts statusu Ukrainai un Moldovas Republikai, kā arī tās gatavību piešķirt kandidātvalsts statusu Gruzijai un pilnībā atbalsta to virzību ceļā uz pievienošanos Eiropas Savienībai. |

| | | |
| --- | --- | --- |
| | (13) | COSAC atzinīgi vērtē Eiropas politiskās kopienas pirmo sanāksmi Prāgā, kas veidos politiska dialoga un sadarbības platformu demokrātiskām Eiropas valstīm, ciktāl tā nepārklājas ar jau pastāvošajām reģionālajām organizācijām Eiropā. COSAC norāda, ka Eiropas politiskajai kopienai nevajadzētu aizstāt Eiropas Savienības paplašināšanos. |

Par stratēģisko autonomiju

| | | |
| --- | --- | --- |
| | (14) | COSAC uzsver, ka ES ir autonomi jānosaka savi stratēģiskie mērķi un jāattīsta spējas to sasniegšanai. |

| | | |
| --- | --- | --- |
| | (15) | Ņemot vērā Krievijas īstenoto enerģijas izmantošanu par ieroci un pašreizējo krīzi, COSAC atbalsta visus centienus nodrošināt piegādes drošību, pēc iespējas samazināt pieprasījumu un pazemināt enerģijas cenas mājsaimniecībām un uzņēmumiem visā Savienībā. |

| | | |
| --- | --- | --- |
| | (16) | Vienlaikus COSAC uzskata, ka ir būtiski palielināt ieguldījumus nākotnes prasībām atbilstošā energoinfrastruktūrā, tostarp starpsavienojumos, un inovatīvās atjaunojamo energoresursu tehnoloģijās. |

Par ES nākotni

| | | |
| --- | --- | --- |
| | (17) | COSAC ņem vērā priekšlikumus, kas izklāstīti ziņojumā par Konferences par Eiropas nākotni rezultātiem. Konference ir bijusi iespēja sadarboties ar Eiropas iedzīvotājiem. Iestādēm – katrai savā kompetences jomā un saskaņā ar Līgumiem – jānodrošina efektīvi turpmākie pasākumi saistībā ar šo ziņojumu. COSAC norāda, ka darbs šajā jomā jau ir sākts. Iedzīvotāji būtu skaidri, detalizēti un visās ES oficiālajās valodās jāinformē par turpmākajiem pasākumiem saistībā ar atsevišķiem priekšlikumiem. |

| | | |
| --- | --- | --- |
| | (18) | COSAC atbalsta iedzīvotāju līdzdalības un apspriešanās mehānismus Eiropas līmenī un uzsver, ka ir vajadzīga plaša sabiedrības piekļuve ES iestāžu informācijai un dokumentiem. COSAC uzsver, ka ir svarīga Komisijas patiesa un konstruktīva pieeja mijiedarbībai ar iedzīvotājiem un dalībvalstu parlamentu kā ES pilsoņu tiešo pārstāvju ieguldījumam un viedokļiem. |

| | | |
| --- | --- | --- |
| | (19) | COSAC aicina ES iestādes uzaicināt valstu parlamentus uz 2022. gada 2. decembrī paredzēto pasākumu saistībā ar Konferenci par Eiropas nākotni. |

Par parlamentu sadarbību un COSAC 38. pusgada ziņojumu

| | | |
| --- | --- | --- |
| | (20) | COSAC atzinīgi vērtē iniciatīvu saskaņā ar Reglamenta 2.6. pantu izveidot divas darba grupas – vienu attiecībā uz valstu parlamentu lomu ES un otru attiecībā uz Eiropas Savienības piederības sajūtas pamatā esošo vērtību lomu; šīs grupas beidza savu darbību 2022. gada 14. jūnijā. COSAC aicina Eiropas Komisiju, Padomi un Eiropas Parlamentu ņemt vērā šo darbu un apsvērt jautājumus, uz kuriem attiecās darba grupu darbs, un COSAC 38. pusgada ziņojuma secinājumus. |

---